The Times : Европейският съюз даде нова надежда на британските банки от . . . Лондон . “ Европейският съюз даде нова надежда на британските банки относно техния статут след Брекзит ” , една от главните теми на първите страници на авторитетното британско издание The Times . Според информация на вестника , британските финансови предприятия ще си запазят някои привилегии при достъпа си до пазара в Европейски съюз след Брекзит . Но за целта , банките ще трябва да внасят определени такси в бюджета на Съюза . Официални лица от европейските правителства , включително и тези в Берлин , разглеждат възможностите за съставяне на широка търговска сделка , ако Великобритания е съгласна да плати някои такси в замяна . По думите на неназован европейски дипломат , „ ако Великобритания желае да замени вноски в бюджета на Съюза за да има достъп до единния пазар , ще намери доста подкрепа “ . Коментарите идват на фона на твърдата позиция , изразена от главния преговарящ за Брекзит от страна на ЕС Мишел Барние , според който Европейският съюз ще може да предложи на Лондон само и единствено ограничено търговско споразумение , отбелязва още вестникът . Превод и редакция : Цанко Цолов © 2018 Всички права запазени . Позоваването на Информационна агенция " Фокус " е задължително !